Diari Oficial de la Generalitat Valenciana


Sumari del DOGV 8930, del 20-10-2020 (2020/8515)

Informació pública de l'ordre d'edificació dictada en el solar situat al carrer de Gibraltar, 21.
-------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8515


Data del document
:   06-10-2020

Organisme emissor
:   Ajuntament de València

Tipus de document
:   Anunci

Descriptors 

:   * València

Informació pública de l'ordre d'edificació dictada en el solar situat al carrer de Gibraltar, 21. [2020/8515]  
Mitjançant la Resolució GL-3622, de 16 de setembre de 2020, la tinenta d'alcalde de Manteniment i Obres d'Infraestructura, Planificació i Gestió Urbana, i Relacions Institucionals, en virtut de la delegació conferida per la Resolució 134, de 24 de juliol de 2020, disposa:  
  
«Primer  
Desestimar les al·legacions presentades pels propietaris durant el tràmit d'audiència de l'informe proposta del Servei d'Assessorament Urbanístic i Programació de 21 de novembre de 2019 pels motius exposats en el fonament jurídic tercer d'aquesta proposta.  
  
  
Segon  
Ordenar l'edificació als propietaris de la parcel·la situada al carrer de Gibraltar 21, amb referència cadastral 0674433PJ6677Y7408QR, per haver superat el termini de dos anys per a edificar que establix l'article 179 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), de manera que s'ha de sol·licitar llicència i prestar garantia en els termes previstos en l'apartat segon b de la part dispositiva de la present proposta.   
Les condicions urbanístiques de la parcel·la en què s'ordena l'edificació són les que s'indiquen en l'informe de circumstàncies urbanístiques que consta en l'expedient, que es resumixen en:  
  
Parcel·la del carrer de Gibraltar, 21:  
Classificació: sòl urbà (SU)  
Qualificació: EIX-2 (1) Eixample  
Superfície: Residencial plurifamiliar 139,38 metres quadrats  
Ús global: rpf. (residencial plurifamiliar)  
Alçades permeses: 8  
  
Aquesta parcel·la es troba inscrita en el Registre de la Propietat número 12 de València, en el tom 1957, llibre 495, de la secció 2a de Russafa, foli 144, finca núm. 3483.  
Aquesta ordre d'edificació implica per si mateixa la inclusió en el Registre Municipal de Solars i Edificis a Rehabilitar, amb efectes merament declaratius i de publicitat, és a dir, qualsevol persona pot consultar el registre i, per tant, tindre coneixement de l'ordre d'edificació que pesa sobre la propietat.  
  
Tercer  
Notificar als propietaris i altres titulars de drets reals que en el termini de dos mesos comptats des de la notificació poden:   
- Oposar-s'hi al·legant que no hi ha incompliment i formular les al·legacions que consideren.  
- Comprometre's a sol·licitar llicència d'edificació en un termini màxim addicional i improrrogable de dos mesos i a edificar, i atorgar fiança del 5 % del cost de les obres mitjançant la presentació del preceptiu projecte bàsic d'edificació.  
- Manifestar la voluntat d'adherir-se al règim concertat amb el promotor que siga seleccionat en concurrència pública en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense declarar-ne l'incompliment.  
  
Quart  
Sotmetre aquesta ordre a informació pública durant el termini d'un mes mitjançant l'anunci en el DOGV i en un periòdic de la província d'àmplia difusió.  
L'expedient es troba a la disposició de les persones interessades per a examinar-lo i consultar-lo en el Servei d'Assessorament Urbanístic i Programació, situat a la segona planta del pati B de l'edifici de Tabacalera, situat al carrer d'Amadeu de Savoia, 11, de València, així com en la seu electrònica de l'Ajuntament de València, a la qual s'accedix en Carpeta ciutadana > Les meues notificacions.  
  
Cinqué  
Advertir que, en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impedixen la concessió de la llicència, decau automàticament la facultat addicional atorgada per a la sol·licitud i el procediment de declaració d'incompliment continua amb les conseqüències, de conformitat amb l'article 184.5, lletra b, de la LOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 per cent de conformitat amb les previsions de l'article 103.4 de la LOTUP.  
3r. Es tria el règim d'edificació forçosa mitjançant substitució forçosa, venda forçosa o expropiació forçosa, segons convé als interessos públics.  
4t. Comunicació al Registre de la Propietat.  
  
Sisé  
Als efectes previstos en els articles 170 i 184.3 de la LOTUP i després de notificar els propietaris, inscriure l'immoble en el Registre Municipal de Solars i Edificis a Rehabilitar i comunicar aquesta resolució al Registre de la Propietat.   
  
  
Seté  
Traslladar l'acord als serveis de Planejament, Llicències Urbanístiques i Gestió Urbanística.  
  
València, 6 d'octubre de 2020.- El secretari: Manuel Latorre Hernández.